গুৱাহাটী চিকিৎসা মহাবিদ্যালয়ক বিতৰ্কই লগ নেৰা হৈছে। এই কথাকে প্ৰমাণ কৰি কালি চিকিৎসা মহাবিদ্যালয়খনত কৰ্তব্যৰত ৫ গৰাকীকৈ গৃহৰক্ষী জোৱানৰ বিৰুদ্ধে এগৰাকী মহিলা ৰোগীক প্ৰহাৰ কৰাৰ গুৰুতৰ অভিযোগ উত্থাপন হৈছে।
উল্লেখযোগ্য যে কালি নিশা চিকিৎসালয়খনৰ প্ৰসূতি বিভাগৰ প্ৰৱেশ পথতে এগৰাকী মহিলা ৰোগীক ৫ গৰাকীকৈ গৃহৰক্ষী জোৱানে নিৰ্মমবাৱে প্ৰহাৰ কৰাৰ লগতে মহিলাগৰাকীৰ হাতত থকা বহু গুৰুত্বপূৰ্ণ নথি-পত্ৰও পালি পেলায়।
আনহাতে মহিলা গৰাকীক গৃহৰক্ষী জোৱানে প্ৰহাৰ কৰা দেখি মহিলাগৰাকীৰ আত্মীয়ই বাধা প্ৰদান কৰিবলৈ যাওঁতেই আত্মীয় কেইগৰাকীকো প্ৰহাৰ কৰে।
এই ঘটনা বিয়পি পৰাৰ লগে লগে নিশা চিকিৎসা মহাবিদ্যালয়খনত বজৰং দলৰ মহানগৰ সমিতিয়ে উত্তাল পৰিৱেশৰ সৃষ্টি কৰে। সংগঠনটোৱে কৰা অভিযোগ অনুসৰি ভুক্তভোগীয়ে ভঙাগড় আৰক্ষী থানাত এজাহাৰ দাখিল কৰাৰ পিছতো আৰক্ষীয়ে অভিযুক্তক কৰায়ত্ত কৰাৰ বিপৰীতে ৰক্ষণাৱেক্ষণহে দিছে।
ফলত বজৰং দলৰ মহানগৰ সমিতিয়ে কালি নিশায়ে চিকিৎসা মহাবিদ্যালয়খনত অৱস্থান ধৰ্মঘটৰ কাৰ্যসূচী গ্ৰহণ কৰে। অৱশেষত আৰক্ষীৰ শীৰ্ষ বিষয়া উপস্থিত হৈ ঘটনাৰ তদন্ত কৰাৰ আশ্বাস দিয়াতহে অৱস্থান ধৰ্মঘট কাৰ্যসূচী উঠাই লয়।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
